**Tiangong** (天宫, suom. *Taivaallinen palatsi*) on Kiinan rakentama sarja avaruusasemia. Ensimmäinen kiinalainen avaruusasema, Tiangong 1, laukaistiin avaruuteen 30. syyskuuta 2011 ja toinen Tiangong 2 15. syyskuuta 2016.

Tiangong 1
----------

Tiangong 1 oli kiinalainen pienoisavaruusasema, joka laukaistiin avaruuteen 29. syyskuuta 2011. Kiinan avaruushallinnon mukaan se oli noin 8 000 kg painava avaruuslaboratorio, johon tuolloin suunnitteilla olevat Shenzhou 8, Shenzhou 9 ja Shenzhou 10 -avaruusalukset telakoituisivat.

Avaruusasemaan kuului kaksi tieteellistä teleskooppia. 

Ensimmäisen avaruusaseman kanssa miehitetyn telakoinnin tehnyt Shenzhou 9 -avaruusalus laukaistiin avaruuteen 16. kesäkuuta 2012.

On arvioitu, että aseman hallinta on menetetty ja se tulee putoamaan hallitsemattomasti Maahan. Normaalisti vastaavat kappaleet poistetaan kiertoradalta hallitusti haluttuna aikana ja halutulle alueelle. Syyskuussa 2016 Kiinan viranomaiset vahvistivat ainoastaan, että asema putoaa Maahan vuoden 2017 loppupuolella aikaa tai paikkaa tarkemmin määrittelemättä.

Asema putosi lopulta 2. huhtikuuta 2018 eteläiselle tyynenmerelle päin, mutta se paloi suurimmilta osin ilmakehässä tullessaan maata kohti. Kiinan viranomaisten mukaan Tiangong-1-avaruusasema saapui Maan ilmakehään varttia yli kolme maanantaiaamuna Suomen aikaa.

Tiangong 2
----------

Tiangong 2 laukaistiin avaruuteen 15. syyskuuta 2016. Laukaisu tehtiin Jiuquanin avaruuskeskuksesta Pitkä marssi 2F kantoraketilla. Ensimmäinen miehistö asemalle laukaistiin asemalle 17. lokakuuta Shenzhou-11 -lennolla. Paluu on määrä olla marraskuun 20. päivänä. Asemalta vapautettiin pieni Banxing-2, jolla muiden muassa kuvattiin asemaa ulkopuolelta ja harjoitellaan muodostelmalentoa aseman kanssa. Tällä valmistaudutaan muiden muassa automaattisen rahtialuksen käyttöönottoon.

Yhdestä moduulista koostuva asema on 14,5 metriä pitkä ja on massaltaan 8,5 tonnia.

Tiangong 3
----------

Tiangongin kokonainen muoto vuoden 2022 marraskuusta lähtien
Tiangong-avaruusaseman osat
Tiangong 3 on Kiinan kolmas avaruusasema.

Aseman ensimmäinen moduuli Tianhe vietiin paikalleen avaruuteen 29. huhtikuuta 2021. 29. toukokuuta 2021 rahtialus Tianzhou-2 vei Tianhelle lähes seitsemän tonnia tarvikkeita. Moduuli sai ensimmäiset asukkaansa 17. kesäkuuta 2021. 

Wentian-niminen laboratoriomoduuli laukaistiin 24.7 ja seuraavana päivänä se telakoitui onnistuneesti avaruusaseman runkoon.

Aseman on määrä tulla valmiiksi vasta 11 lennon jälkeen, ehkä jo vuoden 2022 lopulla. Sen jälkeen aseman on suunniteltu pysyvän kiertoradallaan ainakin kymmenen vuotta.

Lähteet
-------

1. ↑  Xin Dingding: China launching Tiangong-1 on Thursday *China Daily*.  28.9.2011. Viitattu 28.9.2011. (englanniksi)
2. ↑  我国将于2010年-2011年发射小型空间站 *Sina 新闻中心*.  29.9.2008. Viitattu 2.3.2020. (kiinaksi)
3. ↑  Xin Dingding: China outlines space station plan *China Daily*.  3.3.2009. Viitattu 2.3.2020. (englanniksi)
4. ↑  Du Guodong
 : Unmanned space module to be launched in 2010, await space docking  *Window of China*.  28.2.2009 .  Arkistoitu 4.3.2009 . Viitattu 2.3.2020. (englanniksi)
5. ↑  Jones, Morris: Two Telescopes For Tiangong *Space Daily*.  18.11.2010. Viitattu 18.11.2010. (englanniksi)
6. ↑  Kiina laukaisi Shenzou 9:n avaruuteen - kyydissä ensimmäinen naistaikonautti *Yle Uutiset*.  16.6.2012. Viitattu 2.3.2020.
7. ↑  Wallius, Anniina    : Kiinan keskeneräinen avaruusasema saa asukkaita jo kesällä *Yle Uutiset*.  17.2.2012    .  Arkistoitu 2.3.2021  . Viitattu 18.2.2012   .
8. 1 2 3  Kyyrö, Sampo    : Kiina vahvisti avaruusaseman syöksyvän Maahan – todennäköisesti hallitsemattomasti *Tekniikka & Talous*.  20.9.2016    .  Arkistoitu 3.3.2020  . Viitattu 12.11.2016   .
9. 1 2  Skara, Marija: Kiinan avaruusasema on syöksynyt ilmakehään Tyynenmeren yllä *Yle Uutiset*.  2.4.2018. Viitattu 8.4.2018.
10. ↑  Mikko Suominen: Kiina laukaisi Tiangong-2-avaruusaseman *Tähdet ja avaruus*.  15.9.2016. Viitattu 17.9.2016.
11. 1 2  Seuraa Kiinan avaruusaseman laukaisua suorana *Tiedetuubi*.  Arkistoitu 16.9.2016. Viitattu 17.9.2016.
12. 1 2 3 4  Video: Kiinan avaruusasema satelliitin kuvaamana *Tiedetuubi*.  Arkistoitu 8.11.2016. Viitattu 7.11.2016.
13. 1 2 3 4 5  Avaruus | Kiinan uusi avaruusasema sai ensimmäiset asukkaansa – Asema on tukikohta Kiinan rohkealle avaruusohjelmalle *Helsingin Sanomat*.  22.6.2021. Viitattu 19.11.2021.
14. ↑  Taikonautit ottivat uuden laboratorionsa käyttöön maapallon kiertoradalla *Yle Uutiset*.  2.8.2021. Viitattu 25.7.2022.

Aiheesta muualla
----------------

* Kuvia tai muita tiedostoja aiheesta **Tiangong** Wikimedia Commonsissa

Avaruusasemat ja asumukset

|  |  |
| --- | --- |
| Nykyiset | 
* Kansainvälinen avaruusasema
* Tiangong

 |
| Entiset | 
* Mir
* Saljut
* Skylab
* Spacelab

 |
| Suunnitteilla | 

|  |  |
| --- | --- |
|  Yksityiset | 
* Axiom Station
* Haven-1
* Orbital Reef
* Starlab

 |
|  Kansalliset | 
* Bharatiya Antariksha Station
* Lunar Gateway (Artemis)

 |

 |